Bootes - Vicipaedia

# Bootes

### E Vicipaedia

Data Bootis constellationis
Nomen | Bootes
Genetivus | `Bootis`
Abbreviatio | `Boo`
Ascensio recta | 13 h 35 min ad 15 h 50 min
Declinatio | +8° ad +55°
Area | 907 gradus quadrati ordo: 13
Videri potest inter | +90° ac −50°
Numerus stellarum magnitudinis < 3m | 3
Stella lucidissima, Magnitudo | Arcturus (α Bootis), -0,04m
Meteorum amnes | Quadrantidae, Bootidae

Constellationes finitimae
(a septentrionalibus
sensu negativo)

Draco
Ursa Maior
Coma Berenices
Virgo
Libra
Serpens
Corona Borealis
Hercules

Bootes constellatio praeclara in caelo septentrionali sita est, quae inter Herculem ac Virginem invenis. Si (Ursae Maioris spectas stellas curri temonem significantes, Arcturum stellam Bootis lucidissimam ultra temonem convenis.
Arcturus gigas rubra est quae 36 annuae lucis spatia remota 30plum diametri Solis nostri habet. Arcturus in classe spectrali K2 IIIp est. Cuius motio propria praeter Solem ab astronomo Edmundo Halley inventa est.
Arcturus lucidissima stella caeli septentrionalis est eademque inter lucidissimas stellas totius caeli quartum locum tenet. Vna cum Spica et Denebula triangulum vernale format.

Finibus publicis constellationum hodiernarum ab instituto IAU nominato definitis duae veteres constellationes abolitae sunt, nempe Quadrans Muri ad septentriones Draconemque spectans et Mons Maenalus ad meridiem Virginemque spectans.

Bootes iam inter 48 constellationes temporum antiquorum descriptum est, quae Claudius Ptolemaeus in libro suo commemorat.
Bootes Graece agitator iumentorum est.
Nomen pristinum constellationis Arctophylax, (Graece »pastor ursae«) est. Quod nomen ex eo ortum est quod Arcturus stella principalis »caudam« Ursae maioris sequi videtur.
Arcturi nomen e lingua Arabica ortum est venatorem ursam intuentem significans.

#### [recensere] De Mythologia

Bootes Arcas, Iovis filius Callistusque, significare dicitur.
Alii eum Philomelem, filium Iasonis Demeteros, inventorem et curri et aratri, esse dicunt.

#### [recensere] Stellae

Stella | Nomen | Magnitudo | Intervallum in sla | Classis spectralis
--- | --- | --- | --- | ---
16, α Boo | Arcturus | -0,04m | 36 | K2 III p
42, β Boo | Neccar | 3,5m | 219 | G8 III
27, γ Boo | Ceginus | 3,0m–2,35m | 85 | A7 III var
36 ε Boo | Izar, Pulcherrima | 2,4m | 210 | A0 V
8, η Boo | Muphrid | 2,7m | 37 | G0 IV
θ Boo | Asellus Primus | 4,04m |  |
ι Boo | Asellus Secundus | 4,75m |  |
κ Boo | Asellus Tertius | 6,62m |  |
51, μ1 Boo | Alcalurops | < 4,2m |  |
38 Boo | Falx Italica, Marrha, Merga | 5,76m |  |

Pulcherrima (vel Izar) stella duplex circiter 150 spatia lucis annuae remota est. Per telescopium stella lutea lucida videri potest quae a stella caerulea comitatur. Quod systema stellarum duplicum inter pulcherrima dici solet.

#### [recensere] Amnes meteorum

Per Bootem Quadrantidae meteores volant, qui Nonis Ianuariis maxime videri possunt. Tum inter 40 ac 200 meteores altera quoque hora spectandi sunt.

Nomen huius amnis ortum est de constellatione inveterata Muri Quadrante olim Booti finitima.

Receptum de "http://la.wikipedia.org../../../b/o/o/Bootes.html"

Categoria: Sidus

##### Views

- Res
- Disputatio
- Emendatio recentissima

##### Quaerere

##### Aliae linguae

- Català
- Česky
- Dansk
- Deutsch
- Ελληνικά
- English
- Esperanto
- Español
- Suomi
- Français
- Gaeilge
- Galego
- Hrvatski
- Magyar
- Bahasa Indonesia
- Italiano
- 日本語
- 한국어
- Lietuvių
- Nederlands
- Norsk (nynorsk)
- Polski
- Português
- Română
- Русский
- Slovenčina
- Svenska
- ไทย
- Türkçe
- Українська
- 中文